《赠行省任古》
宋代·顾禧

帝廷咨牧拥金瓯，南顾应宽万里忧。
自是书屏多异绩，何劳仰屋叹无筹。
六桥垂柳萦苍佩，三竺飞花拂翠裘。
遥望云山千里隔，福星欣照□□楼。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。